वर्ष 1978 में अरब के शेख प्रिंस बदर जैसलमेर के रामगढ़ इलाके में भारत सरकार की इजाजत से (ग्रेट इंडियन बस्टर्ड) का शिकार करने पहुंचे । इसकी सूचना जब बिश्नोई समुदाय को मिली तो उन्होंने शेख के तम्बुओं का घेराव कर दिया और शिकार का जबरदस्त विरोध किया। इस घटना को राष्ट्रीय मीडिया ने प्रमुखता से प्रकाशित किया और कई राष्ट्रीय और अंतरराष्ट्रीय संगठन बिश्नोई समुदाय के साथ जुड़े जिससे भारत सरकार ने प्रिंस बदर को वापस बुला लिया। फलस्वरूप राजस्थान सरकार ने गोडावण संरक्षण को लेकर इसे राज्य पक्षी घोषित कर दिया।